Diari Oficial de la Generalitat Valenciana


Sumari del DOGV 5578, del 16-08-2007 (2007/8823)

Acord de la Mesa de les Corts Valencianes de 6 de juny de 2007, en relació amb l'adjudicació d'ajudes a ONGD, exercici 2006.
----------------------------------------------------------------------------------------------------------------------------

### Dades del document

Número de DOGV
:   5578

Data del DOGV
:   16-08-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/8823


Data del document
:   06-06-2007

Organisme emissor
:   Corts Valencianes

Tipus de document
:   Acord

Anàlisi jurídica

 Descriptors 

:   * suport econòmic
    * organització no governamental
    * ajuda pública

Acord de la Mesa de les Corts Valencianes de 6 de juny de 2007, en relació amb l'adjudicació d'ajudes a ONGD, exercici 2006. [2007/8823]  
Adjudicació d'ajudes a projectes de cooperació internacional al desenvolupament que realitzen ONGD, exercici 2006  
Mesa de les Corts  
S'eleva a la Mesa de les Corts Valencianes la proposta d'adjudicació d'ajudes formulada per la Comissió de Selecció designada d'acord amb el que hi ha previst a les bases de la convocatòria d'ajudes a projectes de cooperació internacional al desenvolupament que realitzen ONGD, exercici 2006, que va ser aprovada per la Mesa de les Corts Valencianes el 6 de juliol de 2006. La base desena de la convocatòria estableix que l'avaluació dels projectes que hagen presentat correctament la documentació requerida en les bases s'efectuarà per una comissió de selecció integrada pels dos vicepresidents o vicepresidentes de les Corts, la qual elevarà la proposta d'adjudicació d'ajudes a l'òrgan rector de la cambra.  
No s'ha avaluat ni s'assigna cap ajuda al projecte que va ser presentat després d'haver finalitzat el termini establert en les bases de la convocatòria. A l'ONGD autora del projecte se li va concedir un termini per a formular al·legacions o presentar documents, sense que s'aportaren elements que desvirtuen la causa de la no-admissió apreciada. El projecte esmentat és el presentat per l'ONGD Federació d'Associacions de Solidaritat amb el Poble Sahrauí (RE número 61340).  
No es concedeix l'ajuda sol·licitada als projectes que no han esmenat completament, després del termini que va ser concedit a aquest efecte, les deficiències de presentació de la documentació exigida per les bases de la convocatòria. Els projectes esmentats són els següents:  
- Pallassos sense Fronteres (RE número 54.688).  
- Associació Nuevos Caminos-Nous Camins (RE número 54.714).  
- Aculco València (RE número 61.194).  
- Aculco Alacant (RE número 61.236).  
- Moviment per la Pau, el Desarmament i la Llibertat-MPDL (RE número 61.238).  
- Fundació CEPS (RE número 61.315).  
- Psicòlegs sense Fronteres (RE número 61.316).  
No es concedeix l'ajuda sol·licitada a l'ONGD Centre d'Estudis Rurals i d'Agricultura Internacional (CERAI), en la mesura que la convocatòria aprovada per Les Corts està restringida al cofinançament de projectes de cooperació internacional al desenvolupament, i la proposta formulada per aquesta oNGD no pot ser qualificada com un projecte de cooperació.   
Finalment, en aplicació de la disposició divuitena de les bases de l'exercici 2004 per a la convocatòria per les Corts Valencianes d'ajudes a projectes de cooperació internacional al desenvolupament, es procedeix a condicionar el pagament efectiu de l'ajuda que se'ls concedesca en el present acord a totes aquelles ONGD que no hagen aportat informe final del projecte (o que no incloga tota la documentació requerida per les bases) corresponent a l'ajuda concedida per aquestes Corts durant l'exercici 2004. La suspensió del pagament serà alçada per l'òrgan rector quan s'acredite davant d'ell l'aportació de la documentació esmentada.  
En virtut de l'anterior, la Mesa de les Corts Valencianes ha adoptat, en la reunió del 6 de juny de 2007, el següent  
Acord  
Primer  
Aprovar la resolució de la convocatòria d'ajudes a projectes de cooperació internacional al desenvolupament que realitzen ONGD, exercici 2006, realitzada per les Corts Valencianes, i en conseqüència aprovar la concessió de les ajudes següents a les entitats i els projectes que s'indiquen a continuació:  
Entitats beneficiàries Suma  
Fundació cear 14.777  
Creu Roja Espanyola Comunitat Valenciana 13.268  
Unió Pobles Solidaris (re 61199) 10.779  
Fiadelso 10.720  
Atelier 9.933  
Fundació Iberoamèrica Europa 9.906  
Fundació Humanisme i Democràcia 9.884  
Associació Valenciana d'Enginyeria sense Fronteres 9.809  
Fundació Vicente Ferrer 9.506  
Institut Sindical de Cooperacio al Desenvolupament 9.424  
Fere-Centres Catòlics Comunitat Valenciana 9.160  
Associació izan 9.109  
Fundació Pau i Solidaritat 8.723  
Vila Nova 8.406  
Assemblea de Cooperació per la Pau 8.006  
Unió Pobles Solidaris (re 61608) 7.781  
Fundació mainel 7.636  
Medicus Mundi 7.502  
acsud-Las Segovias 7.358  
Solidaritat Internacional País Valencià 7.306  
Projecte Àfrica 6.975  
Total 195.968  
Resta 32 euros  
Segon. De conformitat amb el que hi ha establert en la base dotzena de la convocatòria, en el cas que la subvenció concedida siga inferior a la quantitat sol·licitada, l'entitat responsable del projecte haurà de presentar, durant el mes següent a la publicació de la resolució de la convocatòria, una reformulació pressupostària del projecte inicial que l'ajuste a la quantitat subvencionada finalment per les Corts Valencianes. En el cas que no es presente la reformulació pressupostària del projecte en el termini indicat anteriorment, s'entendrà que l'entitat beneficiària renuncia a la subvenció concedida.  
Tercer. En aplicació de la base dinovena de la convocatòria corresponent a l'exercici 2005, s'acorda suspendre el pagament de l'ajuda que es concedesca en el present acord totes aquelles ONGD que no hagen aportat informe final del projecte o que, si l'han aportat, no incloga tota la documentació requerida per les bases corresponent a l'ajuda concedida per aquestes Corts durant l'exercici 2005. Aquesta suspensió de l'ordre de pagament serà alçada per l'òrgan rector una vegada s'acredite davant d'ell l'aportació de la documentació esmentada.  
Quart. El present acord es comunicarà a totes les entitats que han participat en la convocatòria, a la conselleria de Cooperació i Participació, i es publicarà en el Butlletí Oficial de les Corts i en el Diari Oficial de la Comunitat Valenciana. Així mateix, es traslladarà a la Comissió de Govern Interior i es comunicarà a l'Àrea Econòmica a fi que adopte les mesures necessàries per executar-lo.  
Palau de les Corts, València, 6 de juny de 2007.- El president: Julio de España Moya. La secretària segona: Carmen Ninet Peña.